text: Billund: Hvis du ikke melder dig syg får du bonus
  12 marts 2014 kl. 16.23
  Billund har netop forlænget en bonusordning, der betyder flere penge til dem med de færreste sygedage.
  Lavt sygefravær på arbejdspladsen kan betale sig i Billund kommunes plejeafdeling.
  Politikerne har netop besluttet at forlænge en forsøgsordning fra 2011.
  Den udløser en bonus til medarbejdere med lavt sygefravær.
  Melder de sig ikke syge, får de op til 4.000 kr. ekstra årligt.
  Bonusordningen har været stærkt omdiskuteret. Den får måske syge til at gå på arbejde, lyder et argument.
  